Tražili HNS da povuku pjesmu "Lijepa li si": Ma nema šanse!

Inicijativa mladih za ljudska prava, SOS Racisme i Europski antifašistički pokret traže da se s Eura ukloni pjesma "Lijepa li si" te da Uefa kazni Hrvatsku

<p>Dok sam ja na čelu HNS-a, na stadionima će svirati pjesma "Lijepa li si" jer je ona simbol patriotizma, ponosa i ljubavi prema domovini, <a href="http://hns-cff.hr/news/13601/kad-se-sjetim-suza-krene/"><strong>odgovor </strong></a>je <strong>Davora Šukera</strong> autorima dopisa koji je na dan otvorenja Eura stigao na adresu HNS-a.</p><p><strong>Inicijativa mladih za ljudska prava, SOS Racisme i Europski antifašistički pokret </strong>sjetili su se baš na otvorenju Eura u Francuskoj poslati dopis HNS-u, a tvrde kako pjesma predstavlja mržnju, netoleranciju i isključivost. </p><p>- Proziran je pokušaj samopromocije navedenih udruga koje su za slanje svog dopisa odabrale dan početka Eura, premda za ovaj izbor znaju već pola godine. No, čudimo se da upravo takve organizacije šire mržnju, laži i netoleranciju. Njihov je, dopis, naime, prepun nepovezanih konstrukcija - objavio je HNS<strong> Šukerov odgovor.</strong></p><h2>Od Uefe traže zabranu pjesme i kaznu za Hrvatsku</h2><p>Pjesma "Lijepa li si" je pravi poziv na mržnju, mržnju koja predstavlja neprihvatljivu agresiju, čime se suprotstavlja vrijednostima jedinstva Eura 2016. Pjesma je nacionalistička, agresivna i potiče na nasilje, stoji između ostaloga u <a href="http://yihr.hr/hr/apel-izvrsnom-odboru-uefa-e-euro-2016-poduzmite-potrebne-mjere-kako-bi-se-osigurala-pobjeda-totalnog-nogometa-nad-nacionalizmom/"><strong>dopisu </strong></a>koji objavljujemo u cijelosti ispod teksta <strong>i u kojem pozivaju Uefu da kazni Hrvatsku.</strong></p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><h2>Omiljena među navijačima i igračima</h2><p><strong>Hrvatski savez</strong> je uoči Eura u anketi ponudio navijačima da izaberu pjesmu koja će predstavljati Hrvatsku u Francuskoj. Thompsonova "Lijepa li si" nadmoćno je pobijedila. Od 27.000 glasova, više od 80 posto navijača odlučilo se za tu pjesmu koja se tradicionalno pušta na utakmicama reprezentacije na hrvatskim travnjacima.</p><p>- Navijači su vrlo uvjerljivo i transparentno rekli ono što svi znamo - 'Lijepa li si' je omiljena pjesma među navijačima, kao što je i među igračima.</p><p>- U pjesmi ne postoji ništa sporno i dok sam na čelu Hrvatskog nogometnog saveza sigurno neću dopustiti da se ovakvim ucjenama i pamfletima navijačima i igračima uskraćuje pjesma koju žele slušati - poručio je <strong>Šuker</strong>.</p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><h2>HNS-ovo priopćenje:</h2><p><em>"Dok sam na čelu Hrvatskog nogometnog saveza, na stadionima će svirati pjesma 'Lijepa li si' jer je simbol patriotizma, ponosa i ljubavi prema domovini", jasan je odgovor Davora Šukera, predsjednika HNS-a, autorima pristiglog dopisa.</em></p><p><em>Podsjetimo, Hrvatski nogometni savez je u siječnju ove godine proveo anketu za izbor pjesme koja će predstavljati Hrvatsku na Euru te biti puštena s razglasa uoči i nakon utakmica Vatrenih. Od čak 27.000 glasača, njih više od 80 posto dalo je glas pjesmi Lijepa li si.</em></p><h2>Osamdeset posto!</h2><p><em>Osamdeset posto glasova za pjesmu koja je godinama svim navijačima, igračima, izbornicima, stožerima i ljubiteljima hrvatske reprezentacije omiljeni izbor za proslave svih pobjeda Vatrenih. </em></p><p><em>Osamdeset posto glasova za pjesmu koju slušamo na radio stanicama, na proslavama, na svojim CD-ima, za pjesmu koju tisuće navijača zajedno pjeva na svim svjetskim trgovima i stadionima te će pjevati i u nedjelju u Parizu.</em></p><p><em>Proziran je pokušaj samopromocije navedenih udruga koje su za slanje svog dopisa odabrale dan početka Eura, premda za ovaj izbor znaju već pola godine.</em></p><p><em>No, čudimo se da upravo takve organizacije šire mržnju, laži i netoleranciju. Njihov je, dopis, naime, prepun nepovezanih konstrukcija koje bi trebale biti objašnjenje zašto pjesma Lijepa li si predstavlja "mržnju, netoleranciju i isključivost", kako stoji u dopisu. O logici takve konstrukcije može lako prosuditi svatko tko pročita stihove navedene pjesme, kao što su to prosudili djelatnici Uefe kada se 2012. godine FARE bavio istom temom i dobio odbijenicu Uefe. </em></p><p><em>Hrvatski nogometni savez i tada je morao uložiti puno truda kako bi dokazivao da je "Lijepa li si" pjesma u kojoj nema ni grama mržnje, netolerancije i isključivosti. Što je u konačnici i dokazao te je pjesma predstavljala hrvatsku reprezentaciju na Euru 2012.</em></p><p><em>Isto kao što će biti i ove godine.</em></p><p><em>"Navijači su vrlo uvjerljivo i transparentno rekli ono što svi znamo - 'Lijepa li si' je omiljena pjesma među navijačima, kao što je i među igračima. U pjesmi ne postoji ništa sporno i dok sam na čelu Hrvatskog nogometnog saveza sigurno neću dopustiti da se ovakvim ucjenama i pamfletima navijačima i igračima uskraćuje pjesma koju žele slušati", poručuje predsjednik HNS-a Davor Šuker.</em></p><p><em>Hrvatski nogometni savez, rukovodstvo Saveza i svi reprezentativci tisuću su puta ponovili pa ćemo i još jednom - osuđujemo rasizam, diskriminaciju, nasilje, veličanje totalitarnih režima. HNS ulaže značajne resurse, ljudske i financijske, u prevenciju (poput kampanje #MojaTribina) rasizma i diskriminacije, plaća velike kazne zbog ponašanja navijača i ulaže veliki trud u pozivanje državnih organa, medija i nevladinih udruga da se uključe u borbu protiv takvog ponašanja.</em></p><p><em>Umjesto stvarne pomoći, neke udruge bore se protiv - jedne pjesme.</em></p><p><em>Pjesme koju želi, ponovit ćemo, osamdeset posto navijača. Pjesme koju su hrvatski reprezentativci zapjevali kada su na Malti osigurali plasman na Euro.</em></p><p><em>Neke je očito već i ta činjenica zaboljela pa kako boljih ideja nemaju, odlučili su se boriti protiv - pobjedničke pjesme.</em></p><p><em>Nažalost po njih, isti će scenarij još puno puta gledati. Slavlje hrvatske svlačionice i radost hrvatskih navijača uz sljedeće stihove...</em></p><p>Kad se sjetim suza krene,<br/> zamirišu uspomene, <br/> svake stope rodnog kraja<br/> i narodnih običaja.</p><p>Prepoznah ljepotu tvoju,<br/> što probudi ljubav moju,<br/> kad sam s tobom srce moje,<br/> kuca jače, veliko je...</p><p>Oj Zagoro, lijepa li si<br/> Slavonijo, zlatna ti si<br/> Herceg-Bosno, srce ponosno<br/> Dalmacijo, more moje<br/> jedna duša, a nas dvoje<br/> pozdrav Liko, Velebita diko<br/> lijepa li si...</p><p>Kad Neretva moru krene,<br/> ti se tada sjeti mene,<br/> mojoj pjesmi budi tema,<br/> za sve one kojih nema...</p><p>Ajde Istro i Zagorje,<br/> podignimo sve tri boje,<br/> zagrlimo se pred svima,<br/> neka vide da nas ima...</p><h2>Dopis izvršnom odboru Uefe:</h2><p><em>S početkom Eura 2016, događaja koji mnogi s nestrpljenjem očekuju, prijeti i pojava nacionalizma. No Europsko nogometno prvenstvo trebalo bi biti proslava zajedništva koje nadilazi nacionalne identitete i okuplja ih oko ljubavi prema okrugloj lopti.<br/> Ova činjenica naglašena je prije par tjedana, kada je preminuo Johan Cruyff: nikada jedan igrač nije toliko revolucionirao igru. Koncept „totalnog nogometa“, čija je Cruyff bio ikona, danas dominira svjetskim nogometom kroz taktike reprezentacija i klubova.</em></p><p><em>Ukratko, „totalni nogomet“ označavaju darežljivost, napad, predivna igra, pokret, kreativnost. Kićenost. Elegancija. Solidarnost. Upravo je taj duh ono što će usrećiti milione navijača i gledatelja diljem kontinenta, pa i dalje, okupljenih oko iste strasti i želje da podijele trenutke slavlja i sreće.</em></p><p><em>Nasuprot duhu bratstva je himna prvenstva, izabrana kao službena pjesma hrvatskih navijača i potvrđena od strane Hrvatskog nogometnog saveza. Odabrana pjesma je nacionalistička, agresivna i potiče na nasilje.</em></p><p><em>Izvođač pjesme je ultra nacionalistički pjevač Marko Perković, poznatiji pod nadimkom Thompson koji je referenca na strojnicu istog imena. Ovaj vatreni poklonik pronacističkog ustaškog režima na svojim nastupima često koristi simbole povezane s onima koji su odgovorni za genocid nad Židovima, Romima i Srbima u Hrvatskoj tijekom Drugog svjetskog rata.</em></p><p><em>Zbog slavljenja ratnih zločina, njegovi su koncerti zabranjivani u par zemalja, uključujući Nizozemsku, Austriju, Švicarsku… Pjesma koju su navijači odabrali kako bi predstavljala Hrvatsku, Lijepa li se, promovira osvajačke težnje prema teritorijima Bosne i Hercegovine, oživljavajući avet rata na Balkanu.</em></p><p><em>Takav radikalni nacionalizam i ksenofobija dijelom proizlaze i iz aktualne hrvatske Vlade, koja kao i njene prethodnice, odbija priznati postojanje hrvatske odgovornosti za brojne zločine počinjene između 1992. i 1994. godine u Bosni i Hercegovini, usprkos tome što su brojni slučajevi potvrđeni na UN-ovom Međunarodnom sudu za ratne zločine počinjene na području bivše Jugoslavije.</em></p><p><em>Najblaže rečeno, ova pjesma je pravi poziv na mržnju, mržnju koja predstavlja neprihvatljivu agresiju, čime se suprotstavlja vrijednostima jedinstva Eura 2016.</em></p><p><em>Svatko se mora uključiti kako bi se borili protiv nacionalizma i promovirali duh „totalnog nogometa“ tijekom Eura.<br/> Od Izvršnog odbora UEFA-e čvrsto zahtijevamo zabranu korištenja ove pjesme koja je u potpunoj suprotnosti sa statutima te organizacije i njezine obaveze za borbu protiv rasizma i diskriminacije.</em></p><p><em>Također, UEFA treba kazniti i Hrvatski nogometni savez, suučesnika koji je dopustio da ovaj poziv na mržnju bude službena navijačka himna reprezentacije.</em></p><p><em>Nakon što su navijači FC Barcelone dobili kaznu od 30 000 € jer su njihovi navijači mahali katalonskom zastavom na tribinama, bilo bi neshvatljivo kada UEFA ne bi reagirala na ovakav govor mržnje i promoviranje nasilja1.</em></p><p><em>Francuske vlasti moraju osigurati provođenje zakona i sankcioniranje pojedinaca koje se sramimo nazivati ”navijačima”, a koji potiču ovaj poziv na mržnju.</em></p><p><em>Naposljetku, obaveza je svih onih koji vole nogomet da priguše ovu nacionalističku i ksenofobnu „navijačku himnu“ predivnim pjesmama na stadionima, u navijačkim zonama kao i pred televizorima.</em></p><p><em>Ljudi su oni koji se moraju boriti protiv populizma. Države su one koje su moraju boriti protiv nacionalizma. Svi koji se smatraju pobornicima demokracije, kao i svatko od nas, mora se boriti za demokraciju.</em></p><p><em>Osigurajmo da tijekom Eura 2016 duh „totalnog nogometa“ pobjedi nad nacionalizmom!</em></p><p><strong><em>Europski antirasistički pokret – EGAM<br/> Inicijativa mladih za ljudska prava (Hrvatska)<br/> SOS Racisme (Francuska)</em></strong></p>